ডিমেনশিয়া বা স্মৃতিবিলুপ্তির ন্যায় ইতিহাস বিস্মৃতির বিপদ বিশাল। মানুষ তখন তার নিজের পরিচয় ভুলে যায়। ভূলে যায় আপনজনদের। বাঙালী মুসলমানদের জীবনে সে ইতিহাস বিস্মৃতিটি বিশাল। সেটির ফলে বাঙালী মুসলমানগণ ভূলেই গেছে তাদের কাঙ্খিত ভূমিকা ও ঈমানী দায়িত্বের কথা। ফলে অতীতে বহু ক্ষুদ্র ক্ষুদ্র মুসলিম জনগোষ্ঠি মুসলিম উম্মাহর কল্যানে বড় বড় ভূমিকা রাখতে পারলেও ব্যর্থ হচ্ছে ১৯ কোটির বিশাল বাঙালী মুসলিম জনগোষ্ঠি। মুসলমান হওয়ার সাথে সাথে অনিবার্য ভাবেই প্রতিটি মুসলানের উপর কিছু দায়িত্ব এসে যায়। সেটি খেলাফতের তথা আল্লাহর প্রতিনিধিত্বের। প্রতিনিধিত্বের মূল দায়িত্বটি হলো,আল্লাহর দ্বীনের বিজয় আনা। সে দায়িত্বপালনের তাগিদেই তুর্কি সৈনিক ইখিতিয়ার মুহম্মদ বিন বখতিয়ার খিলজি তাঁর মাতৃভূমি ছেড়ে ছুটে এসেছিলেন হাজার হাজার মাইল দূরের বাংলায়। মাত্র ১৭ জন সৈনিক নিয়ে বাংলা বিজয় করে দেশটির সমগ্র ইতিহাসের সবচেয়ে বড় বিপ্লবটি তিনিই এনেছিলেন। সে বিপ্লবের মাধ্যমে তিনি এদেশের সংখ্যাগরিষ্ট মানুষের ঘাড় থেকে নামিয়েছিলেন মুর্তিপুজার ন্যায় আদিম অসভ্যতার জোয়াল। প্রশস্ত পথ করে দিয়েছিলেন ইসলামের। বাংলার মাটিতে অনেক যুদ্ধ হয়েছে, অনেকের হাতেই এদেশ বিজিত হয়েছে। কিন্তু বাংলার মুসলমানদের এতবড় উপকার কি আর কেউ করেছে? অথচ বাঙালী মুসলমানগণ তাঁকে একরকম ভূলেই গেছে। অথচ মুজিবের ন্যায় গণতন্ত্র-হত্যাকারি,মানব-হত্যাকারি,মুসলিম দেশধ্বংসকারি এক ভারতীয় এজেন্টকে অমর করার কত আয়োজন! তবে ইখিতিয়ার মুহম্মদ বিন বখতিয়ার খিলজিকে ভূলিয়ে দেয়ার বিষয়টি কোন আকস্মিক ভূল নয়,বরং সুপরিকল্পিত।বাঙালী মুসলমানদের চেতনার পট থেকে তার স্মৃতিকে ভূলিয়ে দেয়া হয়েছে একটি বিশেষ প্রয়োজনে।সেটি ইসলামের শত্রুদের বাংলার রাজনীতিতে স্থান করে দেয়ার লক্ষ্যে। মুর্তিপুজা বাঁচাতে হলে মন্দির চাই,সে মন্দিরে মুর্তিও চাই। তাই বাংলাদেশে ইসলাম ঠ্যাকাতে হলে ইখিতিয়ার মুহম্মদ বিন বখতিয়ার খিলজির মত ব্যক্তিদের স্মৃতিকে মুছে ফেলে সেখানে অসংখ্য মুজিব চাই,জনপদে সে মুজিবদের ছবিতে ফুলের মালা দেয়ার অনুষ্ঠানও চাই।